૩૧ માર્ચ ૨૦૧૦ના રોજ જી—યેઓનનું અવસાન થયું. હજુ ૨૩ વર્ષની હતી એ. મરવાની ઉંમર તો ન જ કહેવાય. પણ, લ્યુકેમીઆ એટલે કે લોહીનું કેન્સર ન જુએ નાતજાત, ન જુએ માણસ-બાઇ કે ન જુએ જુવાન-વૃધ્ધ. બીજી માર્ચને દિવસે એની અંતિમક્રિયા હતી એ દિવસે કેટલાક કાર્યકરો સેમસંગના મુખ્ય કાર્યાલય સામે શાંત દેખાવો કરવા ગયા પણ પોલીસે તેમને અટકાવ્યા. પોલીસે પ્રેસ કોન્ફરન્સ પણ થવા દીધી નહી. સાત કાર્યકરોની ધરપકડ કરવામાં આવી.